**Milica Majstorović** (Kragujevac, 9. oktobar 1989) je pevačica iz Srbije, koja je široj javnosti postala poznata po učešću u rijaliti-šou *Operacija Trijumf*. Jedan je od učesnika *Beovizije 2009.*, gde je sa Danijelom Pavlovićem osvojila osmo mesto sa pesmom H8ER.

Biografija
----------

Milica Majstorović je rođena 9. oktobra 1989. godine u Kragujevcu u Srbiji, gde je završila srednju muzičku školu, odsek flauta. Od sedme godine se bavila modernim šoudens i diskodens plesovima. Trenirala je plivanje, gde je imala zapažene rezultate i osvojila zlatnu medalju. Bila je u prvoj postavi čirlidersica koje su igrale za Klub Američkog fudbala Divlji Veprovi.
U junu 2008. godine je sa rep grupom Legionari snimila pesmu *Kada plaču zidovi*.

Operacija Trijumf
-----------------

Majstorovićeva se probila u regionalnom rialiti šou *Operacija Trijumf* 2008. godine. Prepoznata je kao seks simbol, a ona je izjavila da to nije njen stil. Povezivana je da je u emotivnoj vezi sa Skaj Viklerom, ko je bio jedan od „profesora" u Operaciji Trijumf, ali je ona to demantovala.

Izbačena je 17. novembra, a nominovao ju je Adnan Babajič, kasniji pobednik.

| Gala veče | Izvođač | Pesma | Datum | Izvorni izvođač |
| --- | --- | --- | --- | --- |
| **Gala veče 1** | *Milica*, Nina Petković i Ana Bebić | **Heavy on My Heart/Sick and Tired/-I'm Outta Love** | 29.9.2008 | Anastacia |
| **Gala veče 2** | *Milica* i Aleksandar Belov | **Čija si** | 6.10.2008 | Toše Proeski |
| **Gala veče 3** | *Milica* | **Hung up** | 13.10.2008 | Madona |
| **Gala veče 4** | *Milica* i Nina Petković | **Mamma mia** | 20.10.2008 | ABBA |
| **Gala veče 5** | *Milica* i Ivana Nikodijević | **Tko je kriv** | 27.10.2008 | Boris Novković i Severina Vučković |
| **Gala veče 6** | *Milica* i Marina Perazić | **Soba 23** | 3.11.2008 | Denis&Denis |
| **Gala veče 7** | *Milica* | **Kad voliš** | 10.11.2008 | Karolina Gočeva |
| **Gala veče 8** | *Milica* | **Donna con te** | 17.11.2008 | Ana Oksa |
|

Posle Operacije Trijumf
-----------------------

Njen prvi singl, Savršen par, prvi put je izvela je 6. januara 2009, na finalnoj večeri Operacije Trijumf. U februaru 2009 prekinula je kratku vezu sa plivačem Ivanom Lenđerom.

U međuvremenu je usledio nastup na Beoviziji 2009. sa Danijelom Pavlovićem i numerom *H8ER*. Tekst za ovu pesmu je uradila Marina Tucaković, a muziku i aranžman Aleksandar Kobac i Marko Kon. U polufinalnoj večeri osvojili su 23 poena od žirija-10 bodova i 1215 bodova od gledalaca prilikom SMS glasanja, odnosno 6 bodova. Sa 16 bodova osvojili su treće mesto u polufinalu. U finalnoj večeri osvojilu su 4 poena od žirija-1 bod i 2630 bodova od gledalaca prilikom SMS glasanja, odnosno 6 bodova. Sa 7 bodova zauzeli su osmo mesto u generalnom plasmanu.

Na festivalu Sunčane skale zajedno sa Danijelom Pavlovićem i Anom Bebić izvodi numeru *Rođeni sa greškom*. Muziku i tekst za ovu pesmu je radila Emina Jahović, a aranžman *Bojan Dugić*. Oni su nastupili na trećoj takmičarskoj večeri - *Pjesma ljeta* gde su osvojili 39 bodova i 9. mesto.

Uzela je učešće na koncertu Operacije Trijumf u Sava centru 19. i 20. aprila 2009, kao i na *Oproštajnom koncertu* Operacije Trijumf 15. decembra 2009 u Sava centru.
Zajedno sa Anom Bebić pojavljuje se u seriji *Žene sa Dedinja*, u produkciji Emotion Production.

Dana 20. februara 2010, pokušala je samoubistvo uzimajući pilule za spavanje. usled profesionalnih razočaranja. Posle toga objavila je da počinje rad na studijskom albumu nezavisno od Emotion Production. Dana 5. aprila 2010. u štampi se pojavila vest da je kolabirala od prevelike doze antidepresiva.

Pesme
-----

* Savršen par
* Savršen par-engleska verzija
* Svaka tvoja laž
* H8ER
* Rođeni sa greškom
* Kada plaču zidovi

Napomene i reference
--------------------

1. ↑  „Archive copy". Arhivirano iz originala na datum 2009-02-07. Pristupljeno 2012-07-25.
2. ↑  „Archive copy". Arhivirano iz originala na datum 2009-09-25. Pristupljeno 2012-07-25.
3. ↑
4. ↑  „Archive copy". Arhivirano iz originala na datum 2009-05-04. Pristupljeno 2012-07-25.
5. ↑  B92: Nisam samo seks-bomba! Arhivirano 2011-07-23 na Wayback Machine-u (19. novembar 2008)
6. 1 2  B92: U Skaja još nisam zaljubljena Arhivirano 2011-07-23 na Wayback Machine-u (19. novembar 2008)
7. ↑  „Archive copy". Arhivirano iz originala na datum 2010-04-30. Pristupljeno 2012-07-25.
8. ↑
9. ↑  Rezultati glasanja — polufinale i finale. Arhivirano 2009-03-11 na Wayback Machine-u Radio-televizija Srbije, 9. mart 2009. Pristupljeno 09.03.2009.
10. ↑
11. ↑
12. ↑
13. ↑
14. ↑  Mondo: Milica Majstorović u bolnici zbog lekova (20 February 2010)
15. ↑  *Alo!*: Milica snima album Arhivirano 2010-04-01 na Wayback Machine-u (29 March 2010)
16. ↑  *Story*: Milica Majstorović kolabirala od antidepresiva Arhivirano 2011-10-07 na Wayback Machine-u (5 April 2010)

Vanjske veze
------------

* Intervju za Večernje Novosti-07.03.2009 Arhivirano 2010-01-07 na Wayback Machine-u
* Milica Majstorović biografija Arhivirano 2012-01-28 na Wayback Machine-u